open-index/open-wikipedia-markdown huggingface dataset:
Duisburg

**Duisburg** je nemecké priemyselné a riečne prístavné veľkomesto v spolkovej krajine Severné Porýnie-Vestfálsko. Je to piate najväčšie mesto spolkovej krajiny Severné Porýnie-Vestfálsko a 15 najväčšie mesto Nemecka. Patrí pod vládny obvod Düsseldorf.

## Dejiny
Dňa 24. júla 2010 sa mesto Duisburg dostalo do fokusu svetovej verejnosti tragédiou na hudobnom festivale Love Parade, na ktorom vypukla hromadná panika. 21 osôb prišlo o život, zranených bolo 511 osôb, z toho 40 ťažko. Hudobný festival sa konal na pozemku bývalej nákladnej stanice *Duisburg Gbf* a mottom festivalu bolo "The Art of Love".

## Osobnosti mesta
* Johannes Clauberg (* 1622 – † 1665), nemecký filozof

## Partnerské mestá
Duisburg spolupracuje s týmito mestami:
*  Calais, Francúzsko
*  Fort Lauderdale, USA
*  Gaziantep, Turecko
*  Lomé, Togo
*  Perm, Rusko
*  Portsmouth, Spojené kráľovstvo
*  San Pedro Sula, Honduras
*  Vilnius, Litva
*  Wu-chan, Čína

## Referencie


## Iné projekty

## Zdroj


Kategória:Mestá v Severnom Porýní-Vestfálsku
Kategória:Hanza
Kategória:Porúrie
Kategória:Sídla na Rýne
Kategória:Slobodné ríšske mestá
Hannover

**Hannover** je mesto v Nemecku a hlavné mesto spolkovej krajiny Dolné Sasko. Nachádza sa na rieke Leine a je významným centrom priemyslu, obchodu a služieb v Nemecku. Mesto je tiež známe ako hostiteľ výstavy Expo 2000. Každoročne sa tu konajú svetové veľtrhy, napríklad počítačový veľtrh CeBIT a Hannover Messe.

## Dejiny
Hannover bol sídlom hannoverských kurfirstov, z ktorých Juraj I. (pravnuk Jakuba I.) sa v roku 1714 stal anglickým kráľom a zakladateľom dedičnej kráľovskej Hannoverskej dynastie. V meste sa narodil aj slávny britský astronóm sir William Herschel, objaviteľ planéty Urán.

## Osobnosti mesta
* Žofia Dorotea Hannoverská (* 1687 – † 1757), britská princezná a pruská kráľovná
* Frederick William Herschel (* 1738 – † 1822), britský astronóm nemeckého pôvodu
* Karl Wilhelm Friedrich von Schlegel (* 1772 – † 1829), filozof kultúry, literárny kritik, historik, prekladateľ, klasický filológ, indológ a básnik
* Emile Berliner (* 1851 – † 1929), americko-nemecký vynálezca gramofónu
* Ferdinand von Lindemann (* 1852 - † 1939), matematik
* Hannah Arendtová (* 1906 – † 1975), nemecko-americká politologička a filozofka
* Jürgen von Beckerath (* 1920), egyptológ a profesor 
* Dietmar Grieser (* 1934), rakúsky spisovateľ literatúry faktu a novinár
* Chris Barrie (* 1960), britský herec a zabávač
* Erdoğan Atalay (* 1966), herec
* Per Mertesacker (* 1984), futbalista
* Lena Meyer-Landrutová (* 1991), speváčka

## Partnerské mestá
*  Blantyre, Malawi, 1968
*  Bristol, Veľká Bitánia, 1947
*  Hirošima, Japonsko, 1983
*  Lipsko, Nemecko, 1987
*  Perpignan, Francúzsko, 1960
*  Poznaň, Poľsko, 1979
*  Rouen, Francúzsko, 1966

## Referencie

## Iné projekty

## Externé odkazy
* Oficiálna stránka 


Kategória:Mestá v Dolnom Sasku
Kategória:Hlavné mestá nemeckých spolkových krajín
Kategória:Hanza
Jan Szczepanik

**Jan Szczepanik** (* 1872, Rudniki, Poľsko – † 1926, Tarnów Poľsko) bol poľský chemik a vynálezca. Na jeho meno bolo zaregistrovaných niekoľko sto patentov a objavov, prevažne z oblasti fotografie a kinematografie.

Narodil sa v dedine neďaleko Mostysky (dnes Ukrajina), ešte ako dieťa sa s matkou presídlili do Zręcina pri Krosne, kde vyrástol. V roku 1901 navrhol nepriestrelnú vestu, ktorá neskôr zachránila život španielskemu kráľovi Alfonzovi XIII..

## Zdroj

## Iné projekty

Kategória:Narodenia v 1872
Kategória:Úmrtia v 1926
Kategória:Poľskí chemici
Bart Jan Bok

**Bart Jan Bok** (* 28. apríl 1906† 5. august 1983) bol americký astronóm holandského pôvodu, ktorý značne prispel k lepšiemu poznaniu južných častí Mliečnej cesty a Magellanových mrakov. Roku 1947 objavil globuly, kruhové alebo oválne tmavé prachové hmloviny, viditeľné na jasnom hviezdnom alebo hmlovitom pozadí.

Kategória:Narodenia v 1906
Kategória:Úmrtia v 1983
Kategória:Astronómovia USA
Kategória:Holandskí astronómovia
Franciszek Rychnowski

**Franciszek Rychnowski** (* 3. október 1850, Velehrad – † 1929, Ľvov, dnes Ukrajina) bol poľský inžinier a vynálezca.

## Bibliografia
* Iks won Chyr, *Mane Tekel Fares. XXXXIV wspomnienia z przeszłości. Fragmenty wyników z czterdziestoletnich zabiegów leczniczych pod akademicką nazwą kurfuszerstwa, szarlatanerji i oszukańczej sugestji*, Lwów, 1922
* Iks won Chyr, *Omnia in sole. Reminiscencje naukowe*, Lwów, 1922
* Iks won Chyr, *Popularny krytyczny pogląd na istotę nauki ścisłej,[sic!] i jej wyniki społeczne*, Lwów, 1924
* Iks won Chyr, *Die universelie Kraftprototipe "Eteroid"*, Lwów, 1924
* Iks won Chyr, *Czy istnieje dusza nieśmiertelna?*, Lwów, ok. 1925
* Rychnowski de Welehrad Franciszek, *Geneza odkrycia eteroidu i jego dalsza historja*, Lwów, 1926

## Referencie


## Externé odkazy
* Zapomniany wynalazca
* Franciszek Rychnowski i Eteroid 
* Franciszek Rychnowski de Welehrad - odkrywca eteroidu/orgonu 

## Zdroj

Kategória:Úmrtia v 1929
Kategória:Poľskí vynálezcovia
William Cranch Bond

**William Cranch Bond** (* 9. september 1789, Falmouth, Maine, USA – † 29. január 1859, Cambridge, Massachusetts, USA) bol americký astronóm, zakladateľ a riaditeľ Harvardského univerzitného observatória. 

Spolu so svojim synom G. Bondom objavil ôsmy mesiac planéty Saturn. Bol priekopníkom používania astrofotografie, roku 1850 zhotovil prvú fotografiu hviezdy Vegy. Významné sú najmä jeho práce z oblasti chronometrie; vyvinul chronograf. 

## Externé odkazy

* Harvard College Observatory: ''The Great Refractor''
* W.C. Bond v Astrophysics Data System

Kategória:Astronómovia USA
Kategória:Členovia American Academy of Arts and Sciences
Kategória:Osobnosti zo štátu Maine
George Phillips Bond

**George Phillips Bond** (* 20. máj 1825, Dorchester, Massachusetts, USA – † 17. február 1865, Cambridge) bol americký astronóm, riaditeľ Harvardského univerzitného observatória.

Spolu so svojim otcom W. Bondom objavil ôsmy mesiac planéty Saturn. Niektoré zdroje uvádzajú rok jeho narodenia 1826. Bol priekopníkom fotografickej fotometrie a astrometrie, roku 1850 urobil prvú fotografiu Mesiaca, roku 1857 prvú fotografiu dvojhviezdy Mizara.

## Weblinks
* Bond, George Phillips
* G.P. Bond vAstrophysics Data System

Kategória:Astronómovia USA
Kategória:Osobnosti z Bostonu (Massachusetts)
Kategória:Úmrtia na tuberkulózu
Hermann Bondi

Sir **Hermann Bondi** (* 1. november 1919, Viedeň, Rakúsko – † 10. september 2005, Cambridge, Spojené kráľovstvo) bol rakúsko-britský matematik, fyzik, astronóm a kozmológ pôsobiaci v Anglicku, generálny riaditeľ medzinárodnej organizácie pre výskum vesmíru ESRO.  Spolu s Thomasom Goldom utvoril v roku 1948 kozmologickú teóriu steady state. Významné sú aj jeho práce z teórie gravitačného žiarenia a vnútornej stavby hviezd.

Kategória:Rakúski astronómovia
Kategória:Rakúski matematici
Kategória:Rakúski fyzici
Kategória:Anglickí astronómovia
Kategória:Anglickí matematici
Kategória:Anglickí fyzici
Kategória:Kozmológovia
Kategória:Členovia Kráľovskej spoločnosti
Kategória:Osobnosti z Viedne
Kategória:Držitelia čestných doktorátov Viedenskej univerzity
Nikola Ivanov Bonev

**Nikola Ivanov Bonev** (* 11. júl 1898, Stará Zagora, Bulharsko – † 18. jún 1979, Sofia) bol bulharský astronóm, ktorý sa zaoberal výskumom mesiacov Jupitera a Saturna, otázkami vzniku a vývoja Mesiaca, štúdiom kráterov na jeho povrchu a ich možnej vulkanickej aktivity. V roku 1922 ukončil štúdium na Sofijskej univerzite.  Od roku 1948 bol členom korešpondentom a od roku 1978 akademikom Bulharskej akadémie vied, v rokoch 1952 - 1972 riaditeľom Astronomického observatória v Sofii. Je po ňom pomenovaná planétka 11856 Nicolabonev.

## Referencie

Kategória:Bulharskí astronómovia
James Bond: Dr. No

***James Bond: Dr. No*** alebo ***Dr. No*** je britský film z roku 1962, prvý zo série o tajnom agentovi Jamesovi Bondovi v hlavnej úlohe so Seanom Connerym. Je natočený podľa rovnomenného románu Iana Flemigna. Zaujímavosťou je, že v Japonsku „No“ v názve nepochopili ako meno a tak film premietali ako „Nechcem doktora“.

## Príbeh

Keď na Jamajke záhadne zmizol agent MI6 John Strangways, na jeho vypátranie vyšlú agenta 007 Jamesa Bonda. Ten zisťuje, že Strangways bol na stope istému Dr. No, majiteľovi bane na blízkom ostrove Crab Key. Po tajnom príchode Bonda a Quarrela na ostrov stretnú krásku Honey. Bond, Honey a Quarrel utekajú pred prenasledovateľmi, ale Bond a Honey sú chytení a Quarrel je zabitý dračím tankom. Bond je potom s Honey uväznený v dúpäti Dr. No. Bondovi sa podarí uniknúť a v prestrojení preťaží jadrový reaktor pričom v jeho chladiacej vani utopí Dr. No. Nakoniec spoločne s Honey z ostrova uniknú.

## Postavy
* **Dr. Július No**: bol agentom SPECTRE. Ako odborník na rádioaktivitu plánoval zničiť americký vesmírny program a chcel ničiť americké rakety pomocou rádiového lúča.
* **Slečna Taro**: bola vyzvedačom Dr. No, snažila sa zvedením Bonda priviesť ho do pasce.
* **Profesor Dent**: geológ Dent upozornil Dr. No na príchod Bonda. Ten mu dal príkaz zabiť ho pomocou tarantule, tento pokus však nevyšiel, a tak sa Dent pokúsil zabiť Bonda zastrelením. Tento pokus sa preňho skončil tragicky, pretože ho Bond zastrelil.
* **Honey Ryderová**: bola mladá žena, ktorú Bond stretol na pláži na ostrove Crab Key keď tam lovila mušle. Honey bola potom s Bondom unesená,  ale Bond ju nakoniec oslobodil.
* **Quarrel**: agent CIA, ktorý dopravil Bonda na ostrov Crab Key, no na tomto ostrove bol zabitý dračím tankom.

## Odozva
Napriek prvotnému pohoršeniu a kritike filmu sa nemohol odoprieť evidentný úspech, o čom hovorí jeho celkový zárobok 355 miliónov $ (so započítanou infláciou k 2002). Aj vďaka tomuto veľkému úspechu sa o rok objavil na scéne James Bond opäť, tentokrát vo filme *[[James Bond: Srdečné pozdravy z Ruska|Srdečné pozdravy z Ruska]]*.

## Referencie

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1962
Kategória:Britské filmy
Charles Bonnet

**Charles Bonnet** (* 13. marec 1720, Ženeva, Švajčiarsko – † 20. máj 1793) bol švajčiarsky filozof a prírodovedec. Objavil partenogenézu.

## Dielo
* *Traité d'insectologie* (Paris 1745)
* *Recherches sur l'usage des feuilles dans les plantes* (Göttingen a Leiden 1754)
* *Essai de psychologie, ou considérations sur les opérations de l'âme* (London 1755)
* *Essai analytique sur les facultés de l'âme* (Kopenhagen 1759)
* *Considérations sur les corps organisés* (Genf 1762)
* *Contemplation de la nature* (1764)
* Idées sur l'état futur des êtres vivants, ou Palingénésie philosophique, Genf 1769
* *Œuvres d'histoire naturelle et de philosophie* (Neuchâtel 1779-83)

## Literatúra
* Johannes Peter Müller: *Über die phantastischen Gesichtserscheinungen*. Jacob Hölscher, Koblenz 1826.
* Klaus Reichert: *Okkulte Neurologie?*. In: Christian Hoffstadt, Franz Peschke, Andreas Schulz-Buchta (Hrsg.): *Wir, die Mechaniker von Leib und Seele. Gesammelte Schriften Klaus Reicherts*. Aspekte der Medizinphilosophie Bd. 4. Projektverlag, Bochum/Freiburg 2006, ISBN 978-3-89733-156-3.  S. 51ff. 

## Externé odkazy
*Dielo Charlesa Bonneta 
* Charles Bonnet Syndrome Informational Pamphlet 
* Theory of Catastrophism

## Iné projekty

Kategória:Švajčiarski filozofi
Kategória:Švajčiarski prírodovedci
Kategória:Členovia Francúzskej akadémie vied
Kategória:Členovia Kráľovskej spoločnosti
Kategória:Členovia Ruskej akadémie vied
Kategória:Osobnosti zo Ženevy
Willem Hendrik van den Bos

**Willem Hendrik van den Bos** (* 25. september 1896 – † 30. marec 1974) bol holandsko-juhoafrický astronóm, ktorý sa zaoberal štúdiom dvojhviezd.

Kategória:Narodenia v 1896
Kategória:Úmrtia v 1974
Kategória:Holandskí astronómovia
Kategória:Juhoafrickí astronómovia
Bochum

**Bochum** je nemecké veľkomesto v spolkovej krajine Severné Porýnie-Vestfálsko vo vládnom obvode Arnsberg. Leží v centre Porúria medzi mestami Essen a Dortmund. Je šieste najväčšie mesto spolkovej krajiny Severné Porýnie-Vestfálsko, druhé najväčšie mesto Vestfálska a patrí medzi dvadsať najväčších miest Nemecka.

## Osobnosti mesta
* Heinrich Johann Ostermann (1686 - 1747) - gróf, ruský diplomat a generál admirál
* Gershon Kingsley (* 1922) - americký hudobný skladateľ nemeckého pôvodu
* Peter Roman Scholl-Latour (* 1924) - nemecko-francúzsky novinár a publicista
* Manfred Eigen (* 1927) - biochemik,  držiteľ Nobelovej ceny
* Otto Schily  (* 1932) - právnik, politik (SPD), bývalý nemecký minister vnútra
* Wolfgang Clement (* 1940) - novinár, bývalý nemecký minister hospodárstva a práce (SPD)
* Norbert Lammert (* 1948) - politik (CDU), predseda nemeckého parlamentu, Bundestagu
* Herbert Grönemeyer  (* 1956) - spevák, hudobník a herec, v roku 1984 zložil populárnu pieseň o Bochume
* Frank Goosen (* 1966) - kabaretista a spisovateľ, umiestnil svoje dielo do Bochumu 80. a 90. rokov 20. storočia
* Mark Warnecke (* 1970) - plavec štýlu prsia, ktorý sa stal majstrom sveta vo veku 35 rokov
* ATB (* 1973) - DJ a hudobný producent

## Partnerské mestá
*  Doneck, Ukrajina, 1987
*  Nordhausen, Durínsko, Nemecko 1990
*  Oviedo, Španielsko, 1980
*  Sheffield, Anglicko, Spojené kráľovstvo, 1950
*  Sü-čou, Čína, 1994

## Zdroje

## Iné projekty

## Referencie


Kategória:Mestá v Severnom Porýní-Vestfálsku
Kategória:Hanza
Kategória:Porúrie
Lewis Boss

**Lewis Boss** (* 26. október 1846, Providence, Rhode Island, USA - † 5. október 1912, Albany, New York) bol americký astronóm, ktorý sa zaoberal pozičnou astronómiou. Zostavil veľmi presný katalóg hviezd Boss General Catalogue, ktorý po jeho smrti doplnil syn Benjamin Boss. V roku 1908 objavil, že Hyády sú pohybovou hviezdokopou. Bol riaditeľom observatória v Albany.

## Externé odkazy

* Veröffentlichungen von L. Boss v Astrophysics Data System

Kategória:Astronómovia USA
Kategória:Osobnosti z Providence (Rhode Island)
Benjamin Boss

**Benjamin Boss** (* 9. január 1880, Albany, New York, USA – † 17. október 1970, Albany) bol americký astronóm, ktorý sa zaoberal pozičnou astronómiou. Po svojom otcovi Lewisovi doplnil veľmi presný katalóg hviezd *[[Boss General Catalogue]].
*
## Referencie


## Externé odkazy
* B. Boss v Astrophysics Data System
* Benjamin Boss na Dudley Observatory
* Benjamin Boss

Kategória:Astronómovia USA
Kategória:Osobnosti z Albany (New York)
Ismaël Boulliau

**Ismaël Boulliau** (* 28. september 1605, Loudun, Francúzsko – † 25. november 1694, Paríž, Francúzsko) bol francúzsky matematik a astronóm, ktorý sa zaoberal výskumom hviezd typu Mira a aplikáciou Keplerových zákonov.

Kategória:Francúzski astronómovia
Kategória:Francúzski matematici
Kategória:Členovia Kráľovskej spoločnosti
Kategória:Francúzski rímskokatolícki kňazi
Spice Girls

**Spice Girls** bola britská dievčenská popová hudobná skupina. Vznikla v roku 1994 v Londýne. V skupine účinkovali Victoria Beckhamová (rod. Adamsová), Mel B (Brownová), Emma Bunton, Melanie C (Chisholmová), Geri Halliwellová. Preslávil ich už debutový singel – *[[Wannabe (Spice Girls)|Wannabe]]* z roku 1996. Bolo z neho predaných približne 53 miliónov nosičov. Slávna pätica si vyskúšala následne aj natáčanie vlastného filmu pod názvom **.

## Diskografia
### Albumy
* *[[Spice]]* (1996/1997)
* *[[Spice World]]* (1997)
* *[[Forever]]* (2000)
* *[[Greatest Hits (Spice Girls)|Greatest Hits]]* (2007)

### Single
* "Wannabe"
* "Say You'll Be There"
* "2 Become 1"
* "Mama" / "Who Do You Think You Are"
* "Spice Up Your Life"
* "Too Much"
* "Stop"
* "Viva Forever"
* "Goodbye"
* "Holler" / "Let Love Lead The Way"
* "Headlines (Friendship Never Ends"

## Referencie

## Iné projekty

## Externé odkazy
* Spice Girls and Geri Halliwell website


Kategória:Britské popové hudobné skupiny
Kategória:Britské dance hudobné skupiny
Kategória:Dievčenské hudobné skupiny
Kategória:Hudobné skupiny z Londýna
Kategória:Hudobné skupiny z 1994
Kategória:Hudobné skupiny ukončené v roku 2008
Kategória:Držitelia ceny Zlatá malina za najhorší ženský herecký výkon
Lakeside Park

right|thumb|Lakeside Park

**Lakeside Park** je výšková administratívna budova v Bratislave.

Spoločnosť TriGranit Development Corporation začala  výstavbu komplexu administratívnych budov pod názvom  ”Lakeside Park”, ktorý mal byť budovaný v štyroch (4) fázach na Tomášikovej a Vajnorskej ulici, a po dokončení poskytovať nájomnú plochu o rozlohe približne 90 000 m² a parkovacie miesta pre 1 850 áut. 

Projekt sa nachádza priamo vedľa jazera Kuchajda v blízkosti nákupnej galérie Vivo. Budova poskytuje výhľad na jazero, pohoria lemujúce Bratislavu a historické centrum mesta s dominantným  hradom. 

## Iné projekty

## Externé odkazy
* Článok o projekte na stránke Bratislavských novín

Kategória:Nové Mesto (Bratislava)
Kategória:Stavby v Bratislave
Kategória:Architektúra z 2008
Kategória:Výškové budovy v Bratislave
Hatchov-Slackov cyklus

náhľad|350x350bod|Priebeh C<sub>4</sub> fixácie. Primárna a sekundárna fixácia je oddelená do dvoch rôznych druhov buniek.
**Hatchov-Slackov cyklus** je spôsob fixácie oxidu uhličitého (CO2) prítomný v niektorých rastlinách (kukurica, cukrová trstina). Cyklus sa nazýva i **C<sub>4</sub> fixácia oxidu uhličitého**, pretože po fixovaní CO2 vznikajú štvoruhlíkaté látky, na rozdiel od bežnej C3 fotosyntézy, kde vznikajú trojuhlíkaté látky. Podobným mechanizmom prebieha i fixácia oxidu uhličitého u CAM rastlín. Tento spôsob fixácie oxidu uhličitého je najefektívnejší a spotrebováva polovičné množstvo vody oproti C3 fixácii.***' Produktom fixácie je [[oxalacetát]] a redukčné činidlo je [[nikotínamidadeníndinukleotidfosfát]].  

==Priebeh==
Rastliny, v ktorých prebieha Hatch-Slackov cyklus, nazývané i C<sub>4</sub> rastliny, sa vyznačujú charakteristickou anatomickou stavbou. Obsahujú [[mezofyl]]ové bunky (primárna fixácia CO<sub>2</sub>) a [[Bunka pošvy cievneho zväzku|bunky pošvy cievneho zväzku]] (uvoľnenie CO<sub>2</sub> do [[Calvinov cyklus|Calvinovho cyklu]], sekundárna fixácia CO<sub>2</sub>). V chloroplastoch mezofylových buniek chýba enzým [[RuBisCO]] a CO<sub>2</sub> sa viaže do podoby hydrogénuhličitanového aniónu (HCO<sub>3</sub><sup>-</sup>) pomocou karbonickej anhydrázy. HCO<sub>3</sub><sup>-</sup> potom reaguje s [[fosfoenolpyruvát]]om za vzniku [[oxalacetát]]u. Oxalacetát je za pomoci enzýmu malátdehydrogenázy a NADPH redukovaný na [[malát]], ktorý potom prechádza do buniek pošvy cievneho zväzku, kde je pomocou NADP<sup>+</sup> oxidovaný na [[pyruvát]]. Súčasne sa uvoľní CO<sub>2</sub>, ktorý pokračuje do klasického [[Calvinov cyklus|Calvinovho cyklu]]. Pyruvát sa vracia do buniek mezofylu, kde je za spotreby ATP fosforylovaný na fosfoenolpyruát. 

Presný priebeh cyklu sa u rôznych druhov rastlín mierne líši a účastnia sa ho rôzne intermediáty. V procese môže vznikať malát (ako je popísané vyššie) alebo aspartát, z ktorých sa potom uvoľňuje CO<sub>2</sub>.***'

C4 cyklus využívajú hlavne teplomilné rastliny, pretože pri zvýšenej teplote sa viac uplatňuje fotorespirácia, čím klesá účinnosť fotosyntézy, preto koncentrujú CO2 pred tým, ako vojde do Calvinovho cyklu.

## Referencie

Kategória:Fotosyntéza
Kategória:Eponymické termíny v biológii
Kategória:Eponymické termíny v chémii
NGC 2043

**NGC 2043** je otvorená hviezdokopa v súhvezdí Stolový vrch, ktorú objavil Pietro Baracchi 18. decembra 1884.

## Pozri aj
* Zoznam NGC objektov

Kategória:Súhvezdie Stolový vrch
2043
Kategória:Astronomické objekty objavené v roku 1884
Homofóbia

[náhľad|upright|Demonštrant proti Sprievodu [Gay Pride|Queer Parade (Brno, 2008)]]

**Homofóbia** (z  a ) je termín, ktorým sa označuje diskriminácia, odpor alebo strach z homosexuality alebo homosexuálne zameraných osôb.

Výraz môže zahŕňať aj bifóbiu a transfóbiu.

## Iné projekty

## Referencie


Kategória:Sociológia
Kategória:Fóbie
Lantanoid

thumb|Vzorky lantanoidov

**Lantanoidy** je spoločné pomenovanie chemických prvkov nachádzajúcich sa za prvkom lantán La, teda ide o skupinu štrnástich chemických prvkov s atómovými číslami 58 do 71, čiže prvky cér až lutécium, ktoré sa nachádzajú v periodickej tabuľke v šiestej perióde a vo valenčnej vrstve obsadzujú orbitály bloku f. Aj keď posledný prvok z radu – lutécium – má v skutočnosti f orbitál kompletne zaplnený (jeho elektrónová konfigurácia je [Kr] 4f14 5d1 6s2), formálne sa tiež zaraďuje k lantanoidom. Spolu so skandiom a ytriom sa označujú ako kovy vzácnych zemín. 

Kedysi sa tieto prvky označovali nesprávne ako lantanidy. Prípona „-oid“ naznačuje podobnosť (s lantánom), koncovky „-id“ naznačuje v zlúčeninách záporný náboj (čo lantanoidy nemajú).

## Prvky

## Vlastnosti
Lantanoidy sú striebrobiele mäkké, kujné a ťažné kovy. Prvé tri lantanoidy, lantán, cér a prazeodým kryštalizujú v najtesnejšom hexagonálnom a kubickom usporiadaní. Európium má kubickú priestorovo centrovanú štruktúru a yterbium kryštalizuje s najtesnejšou kubickou štruktúrou. Ostatné lantanoidy majú najtesnejšiu hexagonálnu štruktúru.

Lantanoidy sú reaktívne kovy. Zapálené na vzduchu alebo v kyslíku reagujú na oxidy. Cér reaguje na oxid CeO2, prezeodým a terbium na oxidy približných vzorcov Pr6O11, Tb4O7 a ostatné lantanoidy na oxidy Ln2O3. Zohrievaním lantanoidov s halogénmi vznikajú halogenidy všeobecného vzorca LnX3, s vodíkom reagujú na hydridy LnH2 a LnH3. Lantanoidy reagujú za tepla s väčšinou nekovov. Lantanoidy sa chovajú ako neušľachtilé kovy.

Čisté kovové lantanoidy sa získavajú ťažko, lebo sa ľahko oxidujú a majú vysoké teploty topenia. Okrem toho sú ich zlúčeniny veľmi podobné navzájom, ale aj so zlúčeninami prvkov, ktoré sú umiestnené nad nimi (tzv. *lantanoidová kontrakcia*). Pri lantanoidoch je zaujímavé, že v zlúčeninách s aniónom odvodeným od silnej kyseliny (sírová, dusičná, chloristá, chlorovodíková, atď.), sú ich soli vo vode rozpustné, bez výnimky.

## Výskyt v prírode, izolácia a použitie
Lantanoidy napriek ich pôvodnému označeniu prvky vzácnych zemín nepatria podľa výskytu v prírode medzi zriedkavé prvky. Takzvané ťažké lantanoidy (Gd, Tb, Dy, Ho, Er, Tm, Yb, Lu) sa nachádzajú najmä vo forme kremičitanov (gadolinit, thorveitit), fosforečnanov (xenotím) a tiež niobičnanov a tantaličnanov.

Najväčšie množstvo lantanoidov bez rozdelenia na jednotlivé prvky sa spotrebuje na výrobu zliatín. Zliatiny lantanoidov a kobaltu sa používajú na výrobu permanentných magnetov. Oxidy lantanoidov sa používajú ako katalyzátory pri spracovaní ropy. Ďalšie zlúčeniny lantanoidov majú uplatnenie v elektrotechnike a elektronike pri konštrukcii laserov a vo výrobe rôznych fluorescenčných povrchov, vrátane televíznych obrazoviek. Predpokladá sa využitie elektrických a magnetických vlastností sulfidov, selenidov a teluridov európnatých a yterbnatých pri konštrukcii pamäťových prvkov.

## Referencie


## Iné projekty
James Bradley

**James Bradley** (* 7. marec 1693, Sherborne, Spojené kráľovstvo – † 13. júl 1762, Chalford) bol anglický astronóm, ktorý objavil aberáciu svetla (1727) a nutáciu (1748). Bol profesor astronómie na univerzite v Oxforde (od roku 1721), riaditeľ observatória v Greenwichi (od roku 1742). Zúčastnil sa viacerých expedícii za zatmeniami Slnka. Od roku 1742 bol kráľovský astronóm.

Je po ňom pomenovaná mesačná hora Mons Bradley ležiaca v pohorí Apeniny.

## Referencie

## Iné projekty

## Externé odkazy

* Online catalogue of Bradley's working papers

Kategória:Anglickí astronómovia
Kategória:Kráľovskí astronómovia
Kategória:Členovia Kráľovskej spoločnosti
Kategória:Držitelia Copleyovej medaily
Ira Sprague Bowen

**Ira Sprague Bowen** (* 21. december 1898, Seneca Falls, New York, USA – † 6. február 1973) bol americký fyzik a astronóm, ktorý sa venoval štúdiu fyziky plynových hmlovín, kozmických lúčov, konštrukcii optických prístrojov a experimentálnej spektroskopii.

## Ocenenia
* 1942 Henry Draper Medal
* 1957 Bruce Medal
* 1964 Henry Norris Russell Lectureship
* 1966 Gold Medal of the Royal Astronomical Society

## Externé odkazy

* Bruce Medal page 
* Awarding of Bruce medal: PASP '''69''' (1957) 105
* Awarding of RAS gold medal: QJRAS '''7''' (1966) 114
* Veröffentlichungen von I.S. Bowen v Astrophysics Data System

Kategória:Astronómovia USA
Kategória:Fyzici USA
Kategória:Osobnosti zo štátu New York
Región hlavného mesta Santiago

**Región hlavného mesta Santiago** alebo **Región Metropolitana** (šp. *Región Metropolitana de Santiago*) alebo **XIII región (Santiago)** je jedným z 15 regiónov Čile. Nachádza sa v strednej časti a administratívnym centrom je Santiago.

Susedí na severe a západe s regiónom Valparaíso, na juhu s regiónom O'Higgins a na východe je ohraničený štátnou hranicou s Argentínou. Zaberá 2,03% rozlohy celého Čile a žije tu 7 228 581 obyvateľov. V oblasti sa nachádza väčšina komerčných a administratívnych centier vrátane hlavného medzinárodného letiska Čile.

## Administratívne delenie regiónu
Región sa ďalej delí na 6 provincií a 52 komún.





## Fotogaléria

File:Chile Santyago.JPG|Časť mesta Santiago
File:Vitacura at night.jpg|Hlavné mesto v noci
File:Santiago1std.jpg|Zima v Santiagu
File:Stgo Abril.jpg|Andy


## Iné projekty

Kategória:Regióny v Čile
Situácia

**Situácia** môže byť:
* poloha; konkrétne priestorové vzťahy v určitom čase; postavenie
* v stavebníctve: skrátene situačný plán
* konkrétne pomery, konkrétny stav
* vo filozofii: pozri situácia (filozofia)
* v sociológii: celok priestorových a časových podmienok, v ktorých prebieha sociálne konanie, pričom konanie je definované prechodom od jednej situácie k druhej, pozri situácia (sociológia)
* v kartografii: kresbový obsah plánov, topografických a zemepisných máp (polohopis a výškopis)
* album, resp. demo skupiny Iné Kafe, pozri Situácia (album)
Radovan Brenkus

**Radovan Brenkus** (* 30. január 1974, Bardejov) je slovenský spisovateľ, prekladateľ a kritik. 

## Životopis
Autor ukončil štúdiá na Prírodovedeckej fakulte Univerzity P. J. Šafárika, v odbore matematika a fyzika. V Košiciach pôsobil ako pedagóg, neskôr ako odborný pracovník v Ústave experimentálnej fyziky Slovenskej akadémie vied. Publikuje v časopisoch doma i v zahraničí. Mnohé jeho práce odvysielal Slovenský rozhlas, boli uverejnené v zahraničných antológiách. Prekladá diela z poľštiny. Príležitostne sa venuje literárnej kritike, písaniu kritických štúdií a esejí. Pracuje vo vydavateľstve Pectus v Košiciach, ktoré založil roku 2006.

## Tvorba
Je pokračovateľom literárnej moderny. V poézii pozoruje, analyzuje a dešifruje chaotický, unavený svet, pranieruje panujúcu mravnosť, rozdiely jeho vnímania zvonku i znútra. Inšpiračnými zdrojmi sú deštruktívna vyprázdnenosť, ničota, obmedzujúce pseudobytie. Symbolikou pesimizmu a dekadencie ukazuje samotu jedinca, jeho čoraz obskúrnejší stav a neistú budúcnosť.

Motívom jeho prózy je hľadanie zmyslu existencie, vedomie pominuteľnosti, smrť. Popri inom píše neoromantickým štýlom. Kritizuje existencializmus a pokrok civilizácie, ktorým je človek prinútený hľadať vlastný pud sebazáchovy. Surrealistické postavy jeho poviedok sa zmietajú medzi ideálnym a reálnym, narúšajú prijatý poriadok. Prostredníctvom expresívneho a mystického symbolizmu, dramatických a groteskných scén zobrazuje vzburu proti elitárstvu a úpadku súčasnej spoločnosti. V kondenzovanej a zároveň výraznej charakteristike situácií a postáv poskytuje priestor pre katarziu.

## Dielo
### Poézia

*1997 – *Pochod mŕtvych*
*2002 – *Rekviem v prachu*
*2005 – *Romanca s bludičkou*
*2009 – *Dym z ríše tieňov*
*2015 – *Snívanie s netvorom ([[2017]], v poľštine)*

### Próza

*2005 – *Návraty pekla ([[2013]], v poľštine)*, zbierka poviedok

### Preklady

*2008 – *Zbigniew Domino: Poľská sibiriáda*
*2009 – *Rafał Wojaczek: Listy mŕtvemu*
*2010 – *Marta Świderska-Pelinko: Chuť túlania a edenu*
*2017 – *Marta Świderska-Pelinko: Tam kde plačú husle*
*2020 – *Janusz Korczak: Deti ulice*
*2021 – *Aldona Borowicz: Vitráže v pamäti*
*2023 – *Maria Konopnicka: Pod zákonom*
*2024 – *Marek Wawrzkiewicz: Svetielko*
*2025 – *Kazimierz Przerwa-Tetmajer: Priepasť*

## Referencie

## Externé odkazy
* 
* Osobný profil (slov., ang.)

Kategória:Slovenskí spisovatelia
Kategória:Slovenskí prozaici
Kategória:Slovenskí prekladatelia
Kategória:Slovenskí básnici
Kategória:Slovenskí literárni kritici
Kategória:Osobnosti z Bardejova
Kategória:Absolventi Prírodovedeckej fakulty Univerzity Pavla Jozefa Šafárika v Košiciach
Parafráza

**Parafráza** môže byť:
*v literatúre a hudbe: voľné spracovanie cudzej predlohy alebo vyjadrenie rovnakého deja či myšlienky či časti textu iným spôsobom (spravidla s cieľom dosiahutia väčšej jasnosti a určitosti), pozri parafráza (literatúra)
*v hudbe špecificky aj: koncertná fantázia na obľúbené melódie, napr. z opier, väčšinou virtuózne štylizovaná, pozri parafráza (hudba)
*v jazykovede: lingvistická operácia, ktorá spočíva vo vyjadrení toho istého obsahu, ako má východiskový výraz, konštrukcia alebo výpoveď, inými výrazovými prostriedkami, pozri parafráza (jazykoveda)
Miloš Klátik

Doc. PhDr. **Miloš Klátik**, PhD. (* 3. september 1963, Komárno) je emeritný generálny biskup Evanjelickej cirkvi augsburského vyznania na Slovensku a univerzitný pedagóg.

## Bibliografia
* *Základy dogmatiky* (2004)
* *Všeobecné kňazstvo pokrstených veriacich* (2004)
* *Cestou viery : iniciatívy evanjelikov v kultúrnych dejinách Slovenska* (2011) 
* *Cestou nádeje : príspevok evanjelikov k slovenskej národnej identite* (2014)

## Externé odkazy
* Životopis Miloša Klátika na www.ecav.sk [PDF]

Kategória:Osobnosti z Komárna
Klátik, Miloš
Kategória:Generálni biskupi Evanjelickej cirkvi augsburského vyznania na Slovensku
La Défense

thumb|La Défense

**La Défense** je štvrť v parížskej metropolitnej oblasti, tvorená modernými budovami. Administratívne neleží priamo v Paríži, ale tesne za jeho západnými hranicami, konkrétne na časti územia obcí Nanterre, Puteaux a Courbevoie .

Leží severozápadne od centra Paríža, na ľavom brehu Seiny, a patrí k najvýznamnejším moderným urbanistickým celkom sveta. Stoja tu výškové budovy najrozličnejších tvarov, farieb a použitých materiálov. Celý komplex stojí na betónovej platni, pod ktorou sú garáže, podzemné cesty, metro, obchody. Na povrchu sa nachádzajú administratívne budovy, reštaurácie, obytné domy, kultúrne a športové zariadenia a, prirodzene parky.

Najvyššou budovou celej štvrte je veža Tour Total s výškou 187 metrov, postavená v roku 1985. Už čoskoro by ju mala prekonať zrekonštruovaná a zvýšená Tour AXA s cieľovou výškou 240 metrov, ktorá sa tak stane zároveň najvyššou budovou Francúzska. Štvrť okrem Tour Total a AXA obsahuje ďalších jedenásť budov s výškou nad 150 metrov. S výškou 100+ metrov je v La Défense dovedna až 37 objektov.

## Vzdelanie
Paris La Défense spája klaster Pôle universitaire Léonard-de-Vinci, IA Institut, kampus EPITA a 4 obchodných škôl: EDC Paris Business School, ESSEC Business School, ICN Business School a IÉSEG School of Management. Je tiež sídlom *European School of Paris-La Défense*, medzinárodnej základnej a strednej školy, ktorá bola akreditovaná ako európska škola v roku 2020.

## Pozri aj
* Zoznam najvyšších budov v Paríži

## Iné projekty

## Referencie

## Externé odkazy

* Oficiálne stránky


Kategória:Nanterre
Kategória:Puteaux
Kategória:Courbevoie
Ďumbier (korenie)

thumb|Čerstvý ďumbier
**Ďumbier** alebo **zázvor** je čerstvý alebo sušený podzemok ďumbiera lekárskeho.

Používa sa ako korenina v ázijskej a menej v stredomorskej kuchyni už viac ako 3 000 rokov na dochucovanie jedál, na prípravu čajov a piva. Do Európy sa dostal v období antiky. Chuť ďumbiera je veľmi výrazná, aromatická a sladko pikantná. Používa sa ako prísada do sladkých a slaných pokrmov.

## Liečivé vlastnosti
Liečivo pôsobí na celý organizmus. Podporuje trávenie a zvyšuje produkciu slín a žalúdočnej šťavy, stimuluje srdcovú činnosť a mierne znižuje krvný tlak a hladinu cholesterolu. Používa sa ako prevencia proti chrípke a na povzbudenie imunity. No má aj mnohé nežiaduce vedľajšie účinky, o ktorých je dobré byť oboznámený pri používaní ďumbiera ako liečiva.

Ďumbier obsahuje celý rad látok. Z hľadiska liečivých účinkov sú však najzaujímavejšie rôzne druhy vitamínov (A, B1, B2, B6, C alebo E), rovnako ako draslík, horčík, sodík, fosfor, vápnik, železo a pod. Všetky tieto látky totiž majú priaznivé účinky pri rôznych ťažkostiach. Ďumbier ich však obsahuje dokonca v menšom množstve než tradičná zelenina, ktorá je súčasťou jedálneho lístka.

## Referencie

## Iné projekty

Kategória:Koreniny
Proletár

**Proletár**  (príslušné hromadné označenie znie **proletariát**) môže byť:
*v starovekom Ríme: proletarius, teda nemajetný rímsky občan, čiže taký, ktorý nemá iný majetok iba potomkov, pozri proletarius
*v 16. až 18. storočí (spočiatku len v Anglicku): najskôr sociálny outsider; neskôr chudobný či žobrák, ktorý sa ním stal v dôsledku zmeny štruktúry spoločnosti zo stredovekej agrárnej na novovekú industriálnu spoločnosť
* v sociológii (najmä marxistickej): príslušník spoločenskej triedy námezdných robotníkov, pozri proletariát (sociológia)
*hovorovo: chudobný, nemajetný človek
*podľa Engelsa: *„Otrok je predaný navždy, pričom proletár sa musí sám predávať den čo deň a hodinu čo hodinu,“* (Zásady komunizmu, 1847)

## Iné projekty
Výrobný prostriedok

**Výrobné prostriedky** môžu byť:
*v užšom zmysle: reálny kapitál a pôda, pozri výrobný prostriedok (reálny kapitál)
*v širšom zmysle: výrobný faktor

## Zdroj
*Gabler Wirtschaftslexikon
Alexandăr Stambolijski

**Alexandăr (Stoimenov) Stambolijski** alebo **Aleksandăr (Stoimenov) Stambolijski** (; * 1. marec 1879, Slavonica† 14. jún 1923, tamže) bol bulharský predseda vlády od októbra 1919 do svojej smrti v roku 1923.

## Životopis
Narodil sa v v dedine Slavonica v okrese Pazardžik. V nemeckom Halle vyštudoval Vysokú školu poľnohospodársku a hneď po štúdiách založil Agrárnu stranu, ktorej sa na konci roka stal jej predsedom. Do roku 1918 bol väznený za to, že nesúhlasil, aby sa Bulharsko zúčastnilo bojov v prvej svetovej vojne.

Jeho zlé vlastnosti politického štátnika sa naplno prejavili po skončení vojny. Vo funkcii premiéra od roku 1920 až do svojej smrti vtiahol svoju stranu do mnohých štátnych afér. Všetci ho však považovali za „úspešného“ reformátora. Ešte v roku 1919 (2. októbra) podpísal pozemkovú reformu, ktorá bola pre Bulharov úplným fiaskom s nečakanými výsledkami, ktoré sa prejavili o tri roky neskôr – v roku 1921 – keď sa to už nedalo zastaviť.

Jeho predstava o nezávislosti dedinčanov bola historicky nepochopiteľná a jej budúcnosť otázna. Všade zavládlo napätie a ľud na dedinách a v mestách sa vzbúril proti sebe. Bohatá buržoázia konala po celej krajine protestné zhromaždenia za jeho odvolanie z funkcie premiéra.

Vláda Agrárneho zväzu bola pomocou vojenského prevratu dňa 9. júna 1923 vlády zbavená. Stambolijski sa ešte pokúsil zorganizovať odpor, ale bol armádou zajatý, brutálne mučený a popravený.

## Referencie

## Iné projekty

Kategória:Narodenia v 1879
Kategória:Úmrtia v 1923
Kategória:Bulharskí politici
Kategória:Predsedovia vlády Bulharska
Kategória:Obete mučenia
Kategória:Popravení politici
Ďumbier

**Ďumbier** môže byť:
* vrch v Nízkych Tatrách, pozri Ďumbier (vrch)
* geomorfologická časť Ďumbierskych Tatier, pozri Ďumbier (geomorfologická časť)
* Národná prírodná rezervácia Ďumbier
* detský folklórny súbor z Liptovského Mikuláša, pozri Ďumbier (folklórny súbor)
* krycí názov vojsk piatej taktickej skupiny počas SNP

**Ďumbier** alebo (menej vhodne) **zázvor** môže byť:
*slovenský názov rastlinného rodu Zingiber, pozri ďumbier (rastlina)
*korenie z tejto rastliny, pozri ďumbier (korenie)

## Referencie
Vălko Červenkov

**Vălko Veľov Červenkov** (; * 6. september 1900, Zlatica, Bulharsko – † 24. október 1980, Sofia, Bulharsko) bol bulharský politik, predseda vlády v rokoch 1950 – 1956. Bol jedným z tých bulharských komunistov, pre ktorých bol režim sovietskeho socializmu jediným modelom ďalšieho rozvoja v krajine.

„Malý Stalin“ – ako ho jeho súčasníci zvykli nazývať – sa narodil v meste Zlatica na severe Bulharska. Ako devätnásťročný kandidoval na post poslanca Veľkého národného zhromaždenia za Bulharskú komunistickú stranu. V roku 1923, po neúspechu a potlačení povstania, ktoré malo za účel zvrhnúť vládu premiéra Alexandra Cankova, bol na neho vydaný zatykač a bol odsúdený na smrť. O dva roky neskôr ilegálne odišiel do Moskvy a odtiaľ emigroval do USA, kde zostal do októbra roka 1944.

Od roku 1938 bol zahraničným kolaborantom bulharských komunistov a v roku 1941 sa stal hlavným redaktorom ilegálnej komunistickej rádiostanice Christo Botev.

Po svojom návrate do vlasti bol až do roku 1962 členom Politbyra. Neskôr sa stal tajomníkom strany a v rokoch 1947 – 1949 zastával funkciu predsedu Komitetu pre vedu, umenie a kultúru. V tieni velikánov akými boli Georgi Dimitrov, Vasil Kolarov a Trajčo Kostov si pomaličky začal budovať svoju kariéru.

Po Kolarovovej smrti v januári roka 1950 ho Veľké národné zhromaždenie zvolilo za predsedu vlády a v strane od tejto chvíle stál na poste predsedu Ústredného výboru Komunistickej strany Bulharskej socialistickej republiky. V rokoch 1950 – 1956 bol symbolom a nositeľom tzv. kultu osobnosti a všetko v krajine sa krútilo okolo neho.

Červenkov bol švagrom Georgia Dimitrova a tým pádom aj priateľom Moskvy a Stalina. Práve tento fakt mu hral do karát, aby mohol na seba sústrediť všetku moc v krajine. Po roku 1956 sa stal vicepremiérom a ministrom vzdelanosti a kultúry.

Keď v Moskve roku 1953 zomrel Josif Vissarionovič Džugašvili a na poste generálneho tajomníka Ústredného výboru Komunistickej strany Sovietskeho zväzu ho vystriedal miernejší Nikita Chruščov, sila a vplyv Vălka Červenkova v Bulharsku postupne slabla. Z popredných miest ho vytláčal Todor Živkov, ktorý mal v Chruščovovi veľkú dôveru.

V roku 1962 Červenkova dokonca vyhodili zo strany, no o sedem rokov neskôr ho rehabilitovali. Potom sa mu však už nepodarilo prepracovať sa na čelné pozície v strane.

Vălko Velov Červenkov zomrel 21. októbra 1980 v Sofii.

Kategória:Predsedovia vlády Bulharska
Kategória:Bulharskí politici
Kategória:Bulharskí komunisti
Kategória:Osobnosti zo Zlatice
Todor Živkov

**Todor Christov Živkov** (; * 7. september 1911, Pravec, Bulharsko – † 5. august 1998, Sofia, Bulharsko) bol komunistický vodca Bulharska od 4. marca 1954 do 10. novembra 1989.

## Životopis
Narodil sa v chudobnej rodine roľníka v meste Pravec neďaleko Botevgradu na západe krajiny. Ešte ako malý chlapec sa spolu s rodinou presťahoval do hlavného mesta za lepším životným štandardom.

V roku 1930 vstúpil do Komunistickej strany Bulharskej socialistickej republiky. Stal sa tajomníkom krajského výboru. Zapojil sa do partizánskeho hnutia v Botevgradskej oblasti a od 9. septembra 1944 riadil Zbor ľudovej milície. O rok neskôr, tak ako jeho predchodca, však neúspešne kandidoval na post poslanca za Komunistickú stranu Bulharska. 

Po nastolení komunistickej diktatúry v Bulharsku na jeseň 1947 sa horlivo podieľal na vnútrostraníckych čistkách a násilnej kolektivizácii poľnohospodárstva. Do parlamentu a na čelné pozície v strane sa však dostal až v roku 1948. V nasledujúcich dvoch rokoch zastával dôležitú funkciu predsedu mestskej organizácie Komunistickej strany Bulharska v Sofii.

V roku 1950 sa stal tajomníkom Ústredného výboru Komunistickej strany Buharska a v tom istom roku kandidoval na post člena politbyra. O rok neskôr sa ním aj stal.

Popularita Todora Živkova v rokoch socializmu rýchlo stúpala, čo sa naplno prejavilo až po Stalinovej smrti, keď s pomocou Nikitu Chruščova v marci 1954 získal post prvého tajomníka Ústredného výboru Komunistickej strany Bulharska po Vălkovi Červenkovovi. Svoju pozíciu lídra potvrdil na sneme strany v apríli 1956. Už tri roky predtým bol členom vlády a od 7. júla 1971 do 17. novembra 1989 zastával – podľa novej ústavy najdôležitejšiu štátnu funkciu – post predsedu Veľkého národného zhromaždenia.

Todor Christov Živkov bol najdlhšie vládnucim predstaviteľom v Bulharsku v 20. storočí. V krajine vládol 35 rokov – od roku 1954 až do pádu komunizmu v krajine 10. novembra 1989.

Po revolúcii bol z čela strany zosadený a vylúčený a 18. januára 1990 zatknutý a obvinený z defraudácie. V roku 1992 mu Najvyšší súd Bulharskej republiky vymeral sedem rokov väzenia. O štyri roky neskôr – 9. februára 1996 – ho však prepustili do domáceho väzenia, kde zostal až do svojej smrti.

Umrel na zápal pľúc v Sofii dňa 5. augusta 1998.

Jeho prezývka v národe bola *Tato* alebo *Baj Tošo*.
[thumb|Stretnutie Živkova s rumunským diktátorom [Nicolae Ceauşescu|Ceauşescom.]]

## Referencie


## Iné projekty

Kategória:Predsedovia vlády Bulharska
Kategória:Bulharskí ateisti
Kategória:Bulharskí komunisti
Kategória:Bulharskí politici
Kategória:Úmrtia na pneumóniu
Kategória:Osobnosti z oblasti Sofia
Kategória:Nositelia veľkokríža Radu za zásluhy Poľskej republiky
Kategória:Nositelia veľkokríža Radu čestnej légie
Dokonalé číslo

**Dokonalé číslo** je také prirodzené číslo, ktoré sa rovná súčtu svojich vlastných deliteľov okrem seba samého. Príkladom dokonalého čísla je číslo 6, keďže jeho vlastné kladné delitele sú 1, 2, 3 a ich súčet je 1 + 2 + 3 = 6. Ďalšie takéto čísla sú 28, 496, 8128. Tieto štyri dokonalé čísla boli známe už v starovekom Grécku. V súčasnosti je známych 52 dokonalých čísel, z ktorých najväčšie je  2136 279 840 × (2136 279 841 − 1), toto číslo má 82 048 640 číslic v desiatkovej sústave.

## Vlastnosti
* Pytagoras dokázal, že žiadna mocnina dvojky nie je dokonalým číslom.
* Euklides neskôr dokázal, že každé párne dokonalé číslo možno vyjadriť v tvare 2^{n-1}(2^{n}-1), pričom (2^{n}-1) musí byť prvočíslo – Mersennovo prvočíslo.
* Množina dokonalých čísel má asymptotickú hustotu 0.
* Dodnes nie je jasné, či existujú nepárne dokonalé čísla.

## História
Pojem dokonalé číslo zaviedol Pytagoras. Spolu so svojimi žiakmi veril, že dokonalé čísla majú magický význam.

## Pozri aj
* Abundantné číslo
* Redundantné číslo
* Mersennovo prvočíslo
* GIMPS

## Externé odkazy
* A000396 – Prvých 10 dokonalých čísel, vlastnosti a odkazy na literatúru.
* Zoznam dokonalých čísel na *On-Line Encyclopedia of Integer Sequences*.
* Zoznam známych dokonalých čísel aj s referenciami na pôvodné práce. 
* OddPerfect.org  zamýšlaný projekt distribuovaného hľadania nepárneho dokonalého čísla.
* Typy čísel 

## Referencie

Kategória:Teória čísel
Kategória:Aritmetika
Redundantné číslo

**Redundantné číslo** je také prirodzené číslo, že súčet jeho vlastných deliteľov je menší, ako ono samo. Napríklad číslo 14 je redundatné, keďže jeho vlastné delitele sú 1, 2, 7 a ich súčet 1 + 2 + 7 = 10 je číslo menšie než 14. Prvých 22 redundantných čísel zoradených podľa veľkosti tvorí postupnosť:

1, 2, 3, 4, 5, 7, 8, 9, 10, 11, 13, 14, 15, 16, 17, 19, 21, 22, 23, 25, 26, 27, ...

## Vlastnosti
* Redundantných čísel je nekonečne veľa. Medzi nimi existuje nekonečne veľa párnych a nekonečne veľa nepárnych redundantných čísel.
* Všetky prvočísla a všetky vlastné delitele redundantných a dokonalých čísel sú redundantné.
* Asymptotická hustota redundantných čísel sa nachádza v intervale [0.7520,0.7526].

## Nepatrne redundantné čísla
**Nepatrne redundatné číslo** je také prirodzené číslo n, že súčet jeho vlastných deliteľov je rovný n-1.
Existuje nekonečne mnoho nepatrne redundantných čísel.

## Pozri aj
* dokonalé číslo
* abundantné číslo

## Externé odkazy
* A005100 - Prvých 66 redundantných čísel

Kategória:Teória čísel
Kategória:Aritmetika
Abundantné číslo

**Abundantné číslo** je také prirodzené číslo, že súčet jeho vlastných deliteľov je väčší, ako ono samo.
Napríklad číslo 12 je abundantné, keďže jeho vlastné delitele sú 1, 2, 3, 4, 6 a ich súčet 1 + 2 + 3 + 4 + 6 = 16 je číslo väčšie než 12.

Prvých 23 abundantných čísel zoradených podľa veľkosti tvorí postupnosť: 12, 18, 20, 24, 30, 36, 40, 42, 48, 54, 56, 60, 66, 70, 72, 78, 80, 84, 88, 90, 96, 100, 102, …

## Vlastnosti
* Abundantných čísel je nekonečne veľa. Medzi nimi existuje nekonečne veľa párnych a nekonečne veľa nepárnych abundantných čísel.
* Najmenšie nepárne abundantné číslo je 945.
* Asymptotická hustota abundantných čísel sa nachádza v intervale [0,2474; 0,2480].
* Množina abundantných čísel je uzavretá vzhľadom na celočíselné násobky. Teda ak k je abundantné číslo a m je prirodzené číslo, potom ich súčin k.m je abundantné číslo.
* Každé prirodzené číslo väčšie než 20161 sa dá vyjadriť ako súčet dvoch abundantných čísel.

## Nepatrne abundantné čísla
**Nepatrne abundantné číslo** je také prirodzené číslo n, že súčet jeho vlastných deliteľov je rovný n+1.
Zatiaľ nie je známe žiadne nepatrne abundantné číslo, ale tiež zatiaľ nikto nedokázal, že nepatrne abundantné čísla neexistujú. Vie sa, že ak nejaké nepatrne abundantné číslo existuje, tak je väčšie než 10^{35} a má aspoň 7 rôznych prvočiniteľov.

## Pozri aj
* dokonalé číslo
* redundantné číslo

## Iné projekty

Kategória:Teória čísel
Kategória:Aritmetika
Žeľu Želev

**Žeľu Mitev Želev** (, * 3. marec 1935, Veselinovo, Bulharsko – † 30. január 2015, Sofia) bol bulharský politik a bývalý disident, ktorý bol prezidentom Bulharska v rokoch 1990 až 1997.

## Životopis
Ako väčšina bulharských politikov, aj Žeľu Želev pochádzal z roľníckej rodiny. Narodil sa v dedine Veselinovo v okrese Šumen na severovýchode Bulharska. Po skončení štúdia filozofie na Univerzite sv. Klimenta Ochridského v roku 1958 (v roku 1974 získal doktorát z filozofie) vstúpil do Komunistickej strany Bulharska a stal sa aktívnym členom Hnutia mladých komunistov. Stranu však z politických dôvodov v roku 
1965 opustil a šesť rokov bol nezamestnaný. Mal zákaz vrátiť sa do Sofie.

V roku 1982 napísal knihu *Fašizmus*, v ktorej poukazoval na podobné črty fašistickej a komunistickej diktatúry. Po mesiaci bola zakázaná.

Rok pred revolúciou založil Rusenský komitet a o rok neskôr založil Klub podpory glasnosti a perestrojky. Pomocou neho sa stal predsedom Koordinačnej rady Hnutia demokratických síl.

Za túto stranu aj kandidoval vo voľbách do parlamentu v roku 1990. 1. augusta 1990 ho Siedme Veľké národné zhromaždenie zvolilo za prvého demokratického prezidenta Bulharskej republiky. Svoj päťročný prezidentský mandát začal vykonávať od januára 1992. V nastávajúcich prezidentských voľbách januári roku 1997 bol porazený jeho kolegom zo strany – Petrom Stojanovom.

Po roku 1996 sa jeho vplyv v politike oslabil. Ostal predsedom Hnutia liberálnych demokratov.

## Referencie


## Iné projekty

## Externé odkazy
* Biografia 

Kategória:Bulharskí politici
Kategória:Prezidenti Bulharska
Kategória:Nositelia veľkokríža Radu za zásluhy Poľskej republiky
Kategória:Nositelia Radu Stará planina
Martin Vlado

**Martin Vlado** (* 7. február 1959, Košice) je slovenský básnik, prozaik aforista a vysokoškolský pedagóg. Žije v Košiciach.

Absolvoval štúdium na Hutníckej fakulte Vysokej školy technickej. V roku 1989 získal učiteľské miesto na Katedre tvárnenia kovov Technickej univerzity v Košiciach.

## Dielo
* 1997*Prskavky / Malé básne do tmy*, Odkaz, Bratislava
* 2000*Kafedrála / Sen ortodoxného kávičkára*, Interart, Košice
* 2001*Park Angelinum*, Agentúra K, Košice
* 2003*Muž oblačného dňa*, VSSS, Bratislava
* 2003*Insomnia* (s Petrom Bilým), Interart, Košice
* 2006*Obnovovanie kvetu*, VSSS, Bratislava
* 2009*Mestský pustovník* (poviedky), VSSS, Bratislava
* 2011*Olej*, Kon-Press, Trnava
* 2014*Sedemnásť nula štyri* (zbierka poviedok), VSSS, Bratislava
* 2016*Flexibuk NO.5 Zväčšovanie priestoru / Deväť*, Dive Buki, Košice
* 2017*Lomová mechanika* (zbierka poviedok), Pectus, Košice
* 2018*Stále si myslím, že existuje to miesto*, Pectus, Košice
* 2020*Záznam*, VSSS, Bratislava

## Referencie

## Externé odkazy
* 

Kategória:Slovenskí básnici
Kategória:Slovenskí prozaici
Kategória:Slovenskí vysokoškolskí pedagógovia
Kategória:Vyučujúci na Technickej univerzite v Košiciach
Kategória:Absolventi Technickej univerzity v Košiciach
Kategória:Osobnosti z Košíc
Mezoproterozoikum

**Mezoproterozoikum** je stredná éra proterozoika. Časový interval trvania je 1 600 – 1 000 mil. rokov. Predchádzalo mu paleoproterozoikum a po ňom nasledovalo neoproterozoikum.

## Rozdelenie
Mezoproterozoikum sa rozdeľuje na tri útvary:
* sten
* ektas
* kalym

## Vývoj
V mezoproterozoiku pokračuje vývoj kontinentov, dochádza k formovaniu prvého superkontinentu Rodinie spojeného s grenvillskou orogénnou fázou. Na jeho konci sa Rodinia rozpadá na menšie fragmenty. Chemické zloženie oceánov začína ovplyvňovať zvyšujúci sa obsah kyslíka v atmosfére (s jeho nárastom začína chemický proces zvetrávania a do morských vôd sa začínajú dostávať kyslíkaté anióny: sírany, uhličitany a dusičnany).

Vývoj života tiež pokračuje, ére mezoproterozoika sú dominantné nálezy jednoduchých organizmov (baktérií a stromatolitov – baktériových kolónií). tiež sa objavujú prvé rastliny (riasy), schopné reprodukcie založenej na sexuálnych princípoch (samčie a samičie pohlavné bunky).

## Referencie

## Pozri aj
* Chronostratigrafická tabuľka
* Prekambrium

## Iné projekty

## Externé odkazy
* databáza GeoWhen

Kategória:Proterozoikum